West Coast Racing Club ry » Tapahtumat
ClubituotteetJUNIORITOIMINTAJäsenyysJäsenhakemusHistoriaYhteystiedot & hallitus touko 04
WCRC MINI-MOTO PAIMIO 2017
Julkaistu aiheesta Tapahtumat | 04.05.2017 West Coast Racing Club ry järjestää perinteeksi muodostuneen Mini-Moto kilpailuviikonlopun 11.6.2017 Paimion karting radalla.
Lauantaina 10.6 pidetään vapaa harjoituspäivä kaikille kuskeille ja sunnuntaina 11.6 on sitten kilpailupäivä aika-ajoineen. Kilpailutoimisto on avoinna lauantaina klo 16.00 – 18.00, jolloin voit jo ilmoittautua.
Lauantaina 11.6 pidetään harjoittelupäivä aikavälillä 10.00 – 18.00. Aikataulu luokittain. Osallistumismaksu 30,00€ / luokka. Jos ajat useammassa luokassa, lisämaksu on 20,00€ / luokka. WCRC:n lisenssikuskit harjoittelevat clubin ”piikkiin”. Harjoittelupäivän maksut käteisellä radalla toimistoon.
Sunnuntaina 12.6 kilpailupäivänä varikko aukeaa klo 07.30 ja toimisto samaan aikaan. Ajamiset aloitetaan klo 10.00.
Aikataulu löytyy täältä: Julkaistaan myöhemmin
Ennakkoon ilmoittautuneet löytyy täältä: Julkaistaan myöhemmin
Viikonlopun aikana leiriytyminen alueella ei ole mahdollista.
Tässä linkki kilpailukutsuun / lisämääräykseen: WCRC Mini-Moto 2017 KILPAILUKUTSU ja LISÄMÄÄRÄYS
Toivotamme kaikki tervetulleeksi kilpailuihin, tavataan Paimiossa.
WCRC RY KEVÄTVUOSIKOKOUS 2017
Julkaistu aiheesta Tapahtumat | 28.03.2017 WCRC ry:n sääntömääräinen kevätvuosikokous pidetään torstaina 6.4.2017 klo 18.30 alkaen ABC Raision kokoustiloissa, osoitteessa Piilipuunkatu 2 21200 Raisio.
5 Esitetään hallituksen laatima vuosikertomus, tilinpäätös,
sekä toiminnantarkastajan antama lausunto.
SYYS VUOSIKOKOUS 2016
Julkaistu aiheesta Tapahtumat | 03.11.2016 West Coast Racing Club ry:n sääntömääräinen syysvuosikokous pidetään Keskiviikkona 9.11.2016 klo 18.00 alkaen LEAF Areenan (osoitteessa Kärsämäentie 35, Turku) neuvotteluhuoneessa, 2. krs.
Kokouksessa käsitellään yhdistyksen sääntöjen syysvuosikokoukselle määräämät asiat.
Kokouksessa palkitaan Suomen Moottoriliiton ansiomerkeillä menestyneitä / ansioituneita henkilöitä.
Heille lähetetään myös henkilökohtainen kutsu.
Kokouksen jälkeen pidetään leikkimielinen minigolf kilpailu, jonka päälle saunotaan ja paljuillaan…
Omat uikkarit mukaan (sekasauna)
Tarjolla myös suolapalaa ja juotavaa.
Pyydämme jäsenistöä ilmoittamaan saapumisestaan viimeistään 7.11 klo 12.00 tarjoiluiden hoitamiseksi.
info@wcrc.fi
WCRC ry:n hallitus
NIKO MÄKINEN SUPERBIKE PRIVATEERS LUOKAN EUROOPAN MESTARIKSI 2016
Julkaistu aiheesta Tapahtumat | 08.10.2016 Onnelliset yhteiskuvassa kisan jälkeen
Kauden 2016 kuudes ratamoottoripyöräilyn FIM Repsol CEV EM-sarjan kilpailuviikonloppu Jerezissä, Espanjassa on ajettu. Niko Mäkinen ei saavuttanut osakilpailuvoittoja, mutta varmisti itselleen Privateers-luokan mestaruuden.
Superbiken EM-sarjan Privateers-luokan mestaruutta havitelleen Niko Mäkisen tiedossa oli, että Jerezin viikonloppu tulisi olemaan haasteellinen, sillä virheisiin ei ollut varaa missään vaiheessa. Jaossa oli tärkeitä pisteitä kahdesta kisasta ja maalissa piti olla mielellään ennen Tiago Magalhaesia, joka oli lähin haastaja.
Ensimmäisen kilpailun sija seitsemän ja toisen erän sija kuusi toivat kuitenkin sen verran pisteitä, että suomalainen varmisti jo ennen viimeistä Valencian osakilpailua Superbike Privateers-luokan Euroopan mestaruuden.
– Kyllä oli hienot fiilikset kuskilla, tiimillä ja taustajoukoilla, kun ”mestaruuspaita” pujotettiin Nikon päälle maaliin tulon jälkeen, tiimi riemuitsee.
On ilo edustaa Suomea ja erityisesti West Coast Racing Clubia, joka on ollut vahvasti taustalla tukemassa uraani, sen joka vaiheessa.
Lauantain aika-ajot alusta saakka vahvat
Ensimmäiset aika-ajot olivat lauantaiaamupäivällä ja keli oli tuttuun tapaan lämmin. Aika-ajo alkoi erittäin hyvin ja Mäkinen saikin jo alkukierroksilla tehtyä hyvän ajan, eikä uuden takarenkaan ”testi” tuottanut enää parannusta. Lopullisissa aika-ajo tuloksissa sijoitus 6. ja kärkeen matkaa reilu 2,5 sekuntia, mikä oli loistava suoritus.
Iltapäivällä keli oli lämmennyt jälleen kuumaksi ja asvaltin pinta oli noussut jo yli 50 asteeseen. Samalla pito radalla oli selkeästi heikentynyt. Mäkinen sai kuitenkin ajettua erittäin hyviä kierroksia, ollen aika-ajon päätteeksi sijalla 5. Aika jäi aamusta vajaa 0,5 sekuntia. Lopullinen sijoitus 6. aika-ajoista ja toisen rivin lähtöpaikka.
Sunnuntain kilpailupäivä alkoi haastavasti
Aamun keli oli poiketen muista aamuista aivan harmaa ja lämpöäkin vain +17 astetta. Jostain syystä Yamahan kytkin luisti aamun warm-upissa ja Mäkinen sai ajettua vain kaksi kierrosta session aikana, eikä aikakaan ollut kovin ihmeellinen.
Kisa 1 lähti käyntiin hyvin vaikkakin Mäkinen putosi ensimmäisen kierroksen aikana sijalle 7. Pari kierrosta suomalainen sai pidettyä sijoituksen, mutta sitten kilpakumppani meni ohi ja Mäkinen putosi sijalle 8. Mäkinen sai ajettua hyviä kierroksia ja pääsikin nousemaan yhden sijan. Taistelu Texierin kanssa oli tiukkaa ja monen monta kertaa suomalainen oli jo rinnalla, mutta ei vaan riittänyt puristus ohitukseen ja maaliin Mäkinen tuli seitsemännellä sijalla. Kun pahin vastustaja tuli maaliin sijalla 15, niin piste-ero kasvoi jo 38 pisteeseen.
Kisa 2 oli aikalailla toisinto ensimmäisestä kisasta, sillä erotuksella, että Mäkinen säilytti startissa paikkansa ja ajoi monta kierrosta taistellen sijasta 5. Muutaman kierroksen jälkeen Niko sai ohitettua Solorzan ja ajoi sijalla 5. Kisan puolen välin jälkeen Solorza sai kuitattua takaisin ja Mäkinen teki ratkaisun, että ajaa omaa kisaansa sijalla 6, koska takana ei ollut uhkaajia. Maaliin siis sijalla 6 ja kun Magalhaes ei ollut lähelläkään, niin Mäkinen oli varmistanut Euroopan mestaruuden luokassa Superbike Privateers.
Superbike Privateers pistetilanne 2016: http://www.fimcevrepsol.com/en/results/results?anyo=2016&type=1&categoria=115
Samalla Mäkinen nousi sarjan kokonaistuloksissa sijalle 6. Valenciassa, kauden päättävässä kilpaussa on vielä mahdollisuus nousta yksi pykälä ylöspäin sarjan kokonaispisteissä ja se on asetettu tavoitteeksi, nyt kun mestaruus on jo varmistettu.
Superbike EM pistetilanne 2016: http://www.fimcevrepsol.com/en/results/results?anyo=2016&type=1&categoria=112
Julkaistu aiheesta Tapahtumat | 09.08.2016 Tervehdys kaikille ja ISO KIITOS Finnish Superbike Alastaron 2016 järjestelyissä mukana olleille talkoolaisille, kilpailun toimihenkilöille, kilpailijoille, mekaanikoille, sekä tietysti yleisölle.
FINNISH SUPERBIKE ALASTARO 6.-7.8.2016
Julkaistu aiheesta Tapahtumat | 11.07.2016 FINNISH SUPERBIKE Alastaro 2016 kilpailu ajetaan tänä vuonna 6.-7.8 viikonloppuna.
Kisaviikonlopun UUTUUTENA järjestetään ALASTARO RACE MEETING kokoontumisajo, tässä linkki esitteeseen http://euranmmp.fi/data/documents/ALASTARO+2016.pdf Teemme kokoontumisajon yhteistyössä Euran Matkamoottoripyöräilijöiden kanssa, kiitos siitä heille jo etukäteen.
Mukana tapahtumaviikonlopussa on myös motoristi kirppis, eli nyt myymään tavaroita pääsylipun hinnalla… Ilmoittautumiset kirppikseen info(at)wcrc.fi
Toivottavasti paikanpäälle saadaan myös tuote-esittelijöitä; varusteita, moottoripyöriä yms.
Aikataulu viikonlopulle löytyy täältä: Alastaro RR 2016 aikataulu 6.-7.8.2016
Ilmoittautuminen on nyt päättynyt ja oli mukava havaita, että myös uusia nimiä Alastaron osakilpailuun on tulossa.
Mukana on menneiden vuosien Superstock 600, sekä Superbike kuskeja haastamassa nykyistä SM kärkeä.
Pääsylippu 20,00 €, joka on voimassa koko viikonlopun. Alle 12 vuotiaat ilmaiseksi vanhempien seurassa.
VIP pakettien esite löytyy täältä: Kallio Racing VIP Alastaro RR SM 2016
ENNAKKO ilmoittautuneet kisailijat löytyy täältä:
http://www.iceroadracing.com/eilmo/index.php?lcrit=Kaikki&kisaid=147&kansio=wcrcry&sivu=listaa
TOIMITSIJA ilmoittautuminen löytyy täältä:
https://docs.google.com/forms/d/12ZrQt-wt0SkiWIxiR76MwTX3Hcvc6Cy0Uw5YbMKA5Fs/viewform?c=0&w=1
Kaikki ovat tervetulleita ”talkoisiin” ja tehtävän kuvia on lukuisia… vielä on tilaa, eli nyt kipin kapin ilmoittautumaan.
WCRC MINI-MOTO PAIMIO 2016
Julkaistu aiheesta Tapahtumat | 22.05.2016 West Coast Racing Club ry järjestää perinteeksi muodostuneen Mini-Moto kilpailuviikonlopun 11.-12.6.2016 Paimion karting radalla.
Lauantaina 11.6 pidetään vapaa harjoituspäivä kaikille kuskeille ja sunnuntaina 12.6 on sitten kilpailupäivä aika-ajoineen. Kilpailutoimisto on avoinna klo 16.00 – 18.00, jolloin voit jo ilmottautua.
Lauantaina 11.6 pidetään harjoittelupäivä aikavälillä 10.00 – 20.00. Aikataulu luokittain. Osallistumismaksu 30,00€ / luokka. Jos ajat useammassa luokassa, lisämaksu on 20,00€. WCRC:n lisenssikuskit ajavat clubin ”piikkiin”. Harjoittelupäivän maksu käteisellä radalla toimistoon.
Sunnuntaina 12.6 kilpailupäivänä varikko aukeaa klo 08.00 ja toimisto samaan aikaan. Ajamiset aloitetaan klo 10.00.
Aikataulu löytyy täältä: WCRC MiniMoto 2016 AIKATAULU 2016 Paimio
Ennakkoon ilmoittautuneet löytyy täältä: Osallistujalista WCRC MiniMoto 2016 Paimio.xls
Viikonlopun aikana leiriytyminen alueella on vielä selvityksen alla. Ilmoitamme asiasta hyväksymis kirjeessä.
Tässä linkki kilpailukutsuun / lisämääräykseen: WCRC Mini-Moto 2016 KILPAILUKUTSU ja LISÄMÄÄRÄYS
RATAPÄIVÄ ALASTAROLLA 1.5.2016
Julkaistu aiheesta Tapahtumat | 12.04.2016 RATAPÄIVÄ ALASTAROLLA 1.5.2016
WCRC ry järjestää ratapäivän Alastaron Moottoriradalla vapunpäivänä.
Ratapäivä on avoin kaikille ja paikalla on myös ambulanssi päivystämässä.
Ajovuorot järjestetään ilmoittautuineiden mukaan, eri nopeus ”luokkiin”.
– Katukuskit / aloittelijat
– Keksinopea
– Nopeat
Ryhmien vaihto mahdollista jos ajo alkaa maistumaan ja tunnet itsesi ryhmää nopeammaksi…
Ennakkohinta 25.4 mennessä ilmoittautuneille / maksaneille 50,00 €. Ennakkoaksut (samalla ilmoittautuminen) tilille
NORDEA FI23 1590 3000 1959 98
Paikanpäällä käteishinta 70,00 €.
Clubilaisille laitetaan sähköpostia asiasta ja ilmoittatutumisesta.
RATAPÄIVÄNÄ on myös koeajo mahdollisuuksia tarjolla.
JUNIORI kalustoa MINI-MOTO ja MINI-SUPERMOTO, sekä varttuneemmille KTM 390 CUPin pyörä.
JUNIORI kaluston testaaminen on täysin ilmaista ja KTM:n testaaminen 30 euroa / setti.
Paikanpäällä myös SML:n ajajakoulutus, eli nyt on oiva tilaisuus hoitaa lisenssiin tarvittavat koulutukset samalla kuntoon, kirjalliset + ajonäyte.
Lisätiedot koulutuksesta Jani Front kautta.
WCRC kevätvuosikokous 2016
Julkaistu aiheesta Tapahtumat | 21.03.2016 WCRC ry:n sääntömääräinen kevätvuosikokous pidetään torstaina 31.3.2016 klo 18.30 alkaen ABC Raision kokoustiloissa (PAIKKA MUUTTUNUT, HUOMIO). Tarjoilun vuoksi ilmoitathan osallistumisestasi 29.3. mennessä mika.makinen(at)konerent.com
WCRC SYYSKOKOUS JA SANKARIN PALUU…
Julkaistu aiheesta Tapahtumat | 19.11.2015 West Coast Racing Club ry:n syysvuosikokous 2015 pidettiin 19.11.2015 hyvässä hengessä ja keskustelu menneestä ja tuilevasta oli vilkasta. Hallituksen kokoonpano säilyi entisellään ja toimintasuunnitelma, sekä talousarvioesitys hyväksyttiin yksimielisesti.
Saimme kokouksen päätteeksi myös mieluisan vieraan, sillä Eeki Kuparinen pistäytyi kokouksessa näyttämässä uunituoretta EM Kultamitaliaan. Eeki tuli kokoukseen suoraan Espanjasta, josta ajoi kauden päätteeksi kaluston kotiin viettämään talvea…Olipas se näyttävä mitali ja lämmitti suuresti kokousväkeä.
West Coast Racing Club päätti palkita Eekin suorituksen 1000,00 € stibendillä ja näin omalta osaltaan olla kannustamassa Eekiä loistavan kauden päätteeksi. Clubin koko jäsenistö onnittelee Eekiä ja toivoo tsemppiä tuleviin koitoksiin.
WCRC:n hallitus ja Eeki Kuparinen
Vasemmalta Sami Lehtonen (jäsen), Mika Mäkinen (pj), Eeki Kuparinen, Petri Marjamaa (vpj), Jarno Kantonen (jäsen). Kuvasta puuttuu Anu Helenius (jäsen/sihteeri).
Viimeisimmät artikkelit	WCRC MINI-MOTO PAIMIO 2017